Om verwelkomingsdrankies en mengeldrankies in glaspotjies te bedien is ‘n neiging wat die bruilofwêreld stelselmatig oorgeneem en betower het – maar dit blyk asof dit bloot die begin was. Die volgende treetjie in die flessie-revolusie is smullekker nagereg!
Wanneer die nagereg bedien word, verskaf gaste met dekseltjies sodat hulle die opsie het om hul soethappies huistoe te neem – veral vir díe gaste wat miskien nie meer plek het na ‘n smaaklike dog vullende hoofgereg nie!
Indien jy nie ‘n bakkoningin is nie, vul die potjies met droë bestanddele vir jul gunsteling koek-, nagereg- of kolwyntjie-resep, en sluit die instruksies op die etiket in.